open-index/open-wikipedia-markdown huggingface dataset:
Jamie Stevenson

**Jamie Stevenson** (født 25. mars 1975) er en tidligere britisk orienteringsløper. Stevenson er verdensmester på distansene sprint og stafett. Han har representert en rekke nordiske orienteringsklubber, blant annet den norske klubben Indre Østfold OK.

## Karriere

Stevenson ble i 2003 verdensmester i sprint i sveitsiske Rapperswil. Han ble tidenes andre VM-vinner på distansen etter å ha plassert seg foran tsjekkeren Rudolf Ropek og franske Thierry Gueorgiou på VM-programmets korteste distanse. I samme mesterskap ble det bronse på stafetten som bestod av Daniel Marston, Jon Duncan og Stevenson selv. I 2006 ble det bronse på mellomdistansen under VM i Aarhus. Norske Holger Hott vant foran finnen Jarkko Huovila, med Stevenson på tredjeplass. Han var også med da Storbritannia i 2008 vant nasjonens eneste VM-stafettgull i tsjekkiske Olomouc. Sammen med Graham Gristwood og Jon Duncan tok briten en sensasjonell gullmedalje foran større orienteringsnasjoner som Russland og Sveits. Stevenson løp ankeretappen på det britiske vinnerlaget.  

Fra EM vant Stevenson én bronsemedalje individuelt og én sølvmedalje i stafett. I tillegg har briten én verdenscupseier i kortdistanse fra australske Canberra i 2002 og en sølvmedalje på sprint fra nordisk mesterskap i svenske Flen å vise til.

## Eksterne lenker
*
Cynegyth

**Cynegyth** er et gammelengelsk kvinnenavn.

## Etymologi
Navneleddet *cyne*, «kongelig», har opprinnelse i urgermanske **cunja-*, «edelt slektskap, familie». Den norrøne formen av leddet var *kyn*.
Navneleddet *gyth* har opprinnelse i germanske **guntho*,  «kamp». Den norrøne formen av navneleddet er *gunnr*.

## Utbredelse
*Cynegyth* var et populært kvinnenavn i England fra 600-tallet til 1000-tallet.

## Referanser


## Eksterne lenker
Turun Metsänkävijät

**Turun Metsänkävijät** (stiftet i 1962) er en finsk orienteringsklubb. Orienteringsklubben er en del av idrettsklubben med samme navn, denne ble stiftet i 1925. Selv om Turun Metsänkävijät er en finsk klubb har de en rekke utenlandske stjerner i stallen sin, som for eksempel verdensmester Edgars Bertuks, sølvmedaljevinner fra VM i 2013 Scott Fraser og belgieren Yannick Michiels.

Klubbdrakten deres er svarte med innslag av oransje.

## Kjente løpere

*  Edgars Bertuks
*  Scott Fraser
*  Yannick Michiels
*  Antonio Martinez Perez
*  Antti Parjanne
*  Martins Sirmais
*  Doug Tullie

## Kjente tidligere løpere
*  Mårten Boström
*  Sami Hämälistö
*  Oleksandr Kratov
*  Kalvis Mihailovs

## Eksterne lenker
*
Tru64 UNIX

**Tru64 UNIX** var en proprietær 64-biter avart av operativsystemet UNIX, for RISC-arkitekturen DEC Alpha. I begynnelsen var den kjent som **DEC OSF/1 AXP**, og deretter **Digital UNIX**. Operativsystemet ble opprinnelig utviklet av Digital Equipment Corporation, deretter av Compaq og til slutt av Hewlett-Packard.

Første versjon ble lansert i januar 1992. Siste versjon var Tru64 UNIX 5.1B-6, som ble lansert i oktober 2010. Kundestøtten opphørte 31. desember 2012.

## Referanser


## Eksterne lenker
*
Hidripa

* se systematisk inndeling

***Hidripa*** er en slekt av sommerfugler som hører til familien påfuglspinnere (Saturniidae).

## Utseende
Middelsstore, brune eller gråbrune påfuglspinnere. Som mange andre Hemileucinae gir de et litt "rufsete" inntrykk. Vingene er ensfargede bortsett fra en mer eller mindre kommaformet, mørk flekk på forvingen og en mer rundet flekk på bakvingen.

## Utbredelse
Slekten er utbredt i Sør-Amerika (Peru, Brasil, Bolivia, Argentina).

## Systematisk inndeling
Navnet er framkommet ved å stokke om på bokstavene i slektsnavnet *[[Dirphia]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *Hidripa* Draudt, 1929
*************** *[[Hidripa albipellis]]* (Draudt, 1930) 
*************** *[[Hidripa gschwandneri]]* (Draudt, 1930) 
*************** *[[Hidripa levojunensis]]* (Brechlin & Meister 2011) 
*************** *[[Hidripa marcapata]]* (Brechlin & Meister 2011) 
*************** *[[Hidripa paranensis]]* (Bouvier, 1929) 
*************** *[[Hidripa perdix]]* (Maassen & Weymer, 1885) 
*************** *[[Hidripa ruscheweyhi]]* (Berg, 1885) 
*************** *[[Hidripa taglia]]* (Schaus, 1896) 
*************** *[[Hidripa weymeri]]* (Bouvier 1829)

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Cahurel, A. Saturniidae de Guyane française: Hemileucinae https://web.archive.org/web/20081231150614/http://www.cahurel-entomologie.com/hemileucinae.htm
* Bilder av noen av artene
* Saturniidae-web - ''Hidripa''. Med bilder av noen av artenme

## Eksterne lenker
*
Michal Smola

**Mihal Smola** (født 21. desember 1981 i Zlín er en tsjekkisk orienteringsløper som konkurrerer for den svenske orienteringsklubben IFK Moras OK. Han løper for det tsjekkiske landslaget.

## Karriere
Smola har gjennom flere sesonger vært en del av den internasjonale orienteringseliten. Han hadde en lysende juniorkarriere der han tok hele fem medaljer i junior-VM. Han tok to gull i Nové Město i sitt eget hjemland i 2002. Gullene kom på mellomdistanse og stafett. Det tsjekkiske laget Smola var en del av, greide å forsvare tittelen året etter, da junior-VM ble arrangert i ungarske Miskolc. I senior-VM tok Smola en særdeles populær sølvmedalje da han på hjemmebane ble nummer to på mellomdistansen i Olomouc. Kun Thierry Gueorgiou var foran tsjekkeren på resultatlisten da samtlige løpere var kommet i mål. I 2009 løp Smola siste etappe for Tsjekkias lag på VM-stafetten i Ungarn. Han lå i tet sammen med Norge, Frankrike og Sverige, da svenske Martin Johansson skadet seg stygt. Johansson hadde fått en pinne stukket inn i leggen og Smola, Anders Nordberg og Thierry Gueorgiou bestemte seg for å gi opp sine lags sjanser i stafetten for å hjelpe den hardt skadde svensken. 

Michal Smola løp tidligere for Södertälje-Nykvarn Orientering. Med denne klubben oppnådde han 4.-plass i Jukola i 2006 og 5.-plass i samme stafett i 207.

## Eksterne lenker
*
Æthelwald

**Æthelwald** er et gammelengelsk mannsnavn.

## Etymologi
Navneleddet *æthel* er dannet av gammelengelske *æthel*, «edel». Den norrøne formen av leddet var *aðal*.
Navneleddet *wald* har opprinnelse i gotiske **waldaʐ*,  «hersker». Den norrøne formen av navneleddet er *valdr*.

## Utbredelse
*Æthelwald* var et populært mannsnavn i England fra 600-tallet til 900-tallet.

## Kjente personer med navnet
Personene i listen er ordnet kronologisk etter fødselsår.
*Adalwald av Deira (600-tallet), konge av Deira
*Adalwald av East Anglia (600-tallet), konge av East Anglia
*Æthelwald Moll av Northumbria (700-tallet), konge av Northumbria
*Æthelwold av Winchester (ca. 904 &ndash; 984), abbed av Abingdon og biskop av Winchester

## Referanser


## Eksterne lenker

*  The Dictionary of Medieval Names from European Sources: Adalwald
Oddvar Sanne

**Oddvar Sanne** (Sørensen) (født 25. mai 1927, død 7. juni 2002) var en norsk gitarist og sanger.

Sanne kom i offentlighetens lys som medlem av Harmony Duo sammen med Nora Brockstedt. De fikk sitt gjennombrudd i sommerrevyen på Chat Noir i 1944. Rundt 1950 ble de begge med i vokalgruppen The Monn Keys. De andre medlemmene var Fredrik Conradi, Per Asplin og Sølvi Wang. Fredrik Conradi sluttet i 1954 og Nora Brockstedt forlot gruppen året etter. Arne Bendiksen kom inn som nytt medlem.

I 1957 opprettet de fire medlemmene av gruppen og Egil Monn-Iversen selskapet Egil Monn-Iversen A/S. Arne Bendiksen ble daglig leder for plateinnspillinger og forlagsdrift. Gruppen ble oppløst i 1964 og Bendiksen overtok aksjene til Monn-Iversen, Sølvi Wang og Per Asplin, mens Oddvar Sanne beholdt sine 20%. Han fortsatte i selskapet til 1982.

Sammen med Bendiksen og Kirsti Sparboe sang han i trioen Kirsti, Oddvar og Arne. Han var også aktiv som plateprodusent, særlig på vise- og barneplater. Tidvis var han også akkompagnatør, for blant andre Birgitte Grimstad under hennes debutkonsert.

## Referanser


## Eksterne lenker
* 
* 
*
Sabine Hauswirth

**Sabine Hauswirth** (født 8. desember 1987) er en sveitsisk orienteringsløper. Hauswirth er verdensmester og europamester i stafett. Hun representerer den norske orienteringsklubben Halden Skiklubb og det sveitsiske landslaget.

Sabine Hauswirth hadde en brukbar juniorkarriere. Hun kom på 4.-plass på langdistansen i junior-VM i australske Dubbo i 2007. I samme mesterskap tok hun bronsemedalje på stafetten sammen med det sveitsiske laget. Deretter gikk det syv år før Hauswirth tok sin neste internasjonale mesterskapsmedalje.

Sammen med Julia Gross og Judith Wyder tok Hauswirth EM-gull for Sveits i Portugal i 2014. Samme sesong bidro hun sterkt til VM-gull i stafett i italienske Asiago. Denne gangen var det Sara Lüscher, Hauswirth og Judith Wyder som utgjorde det sveitsiske vinnerlaget.

Hun løp i 2015 sisteetappen på Haldens 1.lag i Venla. Laget endte på 8.-plass. 15. oktober 2016 ble hun nummer to på langdistanse i verdenscupavslutningen på hjemmebane i Aarau.

Under VM i Estland 2017, ble Sveits nummer tre på sprintstafetten. Hauswirth løp siste etappe på det sveitsiske bronselaget som ellers bestod av Elena Roos, Florian Howald og Martin Hubmann.

## Eksterne lenker
*
Cuthbert

**Cuthbert** er et sjeldent engelsk mannsnavn med gammelengelsk opprinnelse.

## Etymologi
Navneleddet *cuth* har opprinnelse i gammelengelske *cūþ*, «kjent, berømt».
Navneleddet *bert* har opprinnelse i gammelengelske *beorht* og urgermanske **berhtaz*, «lys». Den norrøne formen av navneleddet er *bjartr*.

## Utbredelse
*Cuthbert* var et populært mannsnavn i England på 600- og 700-tallet og igjen på 1600- og 1700-tallet.

Navnet er fortsatt i bruk, men er svært sjeldent.

## Kjente personer med navnet
Personene i listen er ordnet kronologisk etter fødselsår.
*Cuthbert av Lindisfarne (ca. 634 &ndash; 687), angelsaksisk munk, biskop og helgen
*Cuthbert av Canterbury (død 760), erkebiskop av Canterbury
*Cuthbert Tunstal (1474–1559), biskop av Durham og diplomat
*Cuthbert Baillie (død 1513), engelsk administrator
*Cuthbert Vaughan (ca. 1519–1563), engelsk soldat
*Cuthbert Mayne (1544&ndash;1577), engelsk prest og martyr
*Cuthbert Neville (1500-tallet), engelsk opprører
*Cuthbert Scott (død 1565), biskop av Chester
*Cuthbert Burbage (ca. 1564 – 1636), engelsk teater-entreprenør
*Cuthbert Sydenham (1623&ndash;1654), engelsk statsråd og politisk skribent
*Cuthbert Parkinson (1668–1728), engelsk fransiskanermunk
*Cuthbert Constable (ca. 1680 – 1747), engelsk antikvar
*Cuthbert Clarke (ca. 1728 – 1790), engelsk forfatter og foredragsholder
*Cuthbert Gordon (1730&ndash;1810), engelsk industrikjemiker
*Cuthbert Shaw (ca. 1738–1771), engeslk dikter
*Cuthbert Collingwood (1748–1810), engelsk marineoffiser
*Cuthbert Johnson (1799–1878), engelsk skribent
*Cuthbert Brodrick (1821–1905), engelsk arkitekt
*Cuthbert Shields (1840–1908), engelsk historiker
*Cuthbert Ottaway (1850&ndash;1877), engelsk cricketspiller og fotballspiller
*Cuthbert Peek (1855–1901), engelsk astronom og meteorolog
*Cuthbert Heath (1859–1939), engelsk forfatter
*Cuthbert Wallace (1867–1944), engelsk kirurg
*Cuthbert Headlam (1876–1964), engelsk politiker
*Cuthbert Orde (1888–1968), engelsk maler
*Cuthbert Bardsley (1907–1991), engelsk biskop av Coventry
*Cuthbert Tinling (1910–1990), engelsk klesdesigner
*Cuthbert Alport (1912–1998), engelsk politiker
*Cuthbert Sebastian (født 1921), generalguvernør av Saint Kitts og Nevis
*Cuthbert Nyasango (født 1982), zimbabwisk friidrettsutøver

## Referanser


## Eksterne lenker

*  The Dictionary of Medieval Names from European Sources: Cuthbert
Æthelred (navn)

**Æthelred** er et gammelengelsk mannsnavn.

## Etymologi
Navneleddet *æthel* er dannet av gammelengelske *æthel*, «edel». Den norrøne formen av leddet var *aðal*.
Navneleddet har opprinnelse i gammelengelske *rǣd*, «råd». Den norrøne formen av navneleddet var *ráð*.

## Utbredelse
*Æthelred* var et populært mannsnavn i England fra 600-tallet til 900-tallet.

## Kjente personer med navnet
Personene i listen er ordnet kronologisk etter fødselsår.
* Aethelred av Mercia (konge) (død etter 704), konge av Mercia 675–704
* Ethelred, Erkebiskop av Canterbury (død 888), erkebiskop av Canterbury
* Æthelred av Wessex (død 871), konge av Wessex ca. 865–871
* Æthelred, ealdorman av Mercia, ealdorman (jarl) av Mercia ca. 883–911
* Æthelred II av England (ca 966 &ndash; 1016), konge av England 978–1016
* Ailred av Rievaulx (1110&ndash;1167), religiøs skribent og abbed ved Rievaulx
* Ethelred, Jarlen av Fife, ca. 11.-12. århundre

## Referanser


## Eksterne lenker
Brasils Grand Prix 2015

**Brasils Grand Prix 2015** (offisielt navn: *Formula 1 Grande Prêmio Petrobras do Brasil 2015*) var et Formel 1-løp som ble arrangert 15. november 2015 på Autódromo José Carlos Pace i São Paulo, Brasil. Det var det attende og nest siste løpet i Formel 1-sesongen 2015, og 44. gang at Brasils Grand Prix ble arrangert.

Løpet ble vunnet av Mercedes-føreren Nico Rosberg, med hans teamkollega Lewis Hamilton på andreplass. Tredjeplassen gikk til Sebastian Vettel i Ferrari.

## Klassifisering
### Kvalifisering

### Løpet

**Noter til tabellene:**
*  - Valtteri Bottas fikk en gridstraff på tre plasser for å ha kjørt forbi Felipe Nasr under rødflagg i andre fritrening.
*  - Daniel Ricciardo fikk en gridstraff på 10 plasser for å ha overskredet bilens motorkomponentkvote.
*  - Felipe Nasr fikk en gridstraff på tre plasser for å ha hindret Felipe Massa under kvalifiseringen.
*  - Fernando Alonso fikk tillatelse fra løpsledelsen til å starte løpet, selv om han ikke hadde satt en tid innenfor 107% av raskeste tid i Q1.
*  - Carlos Sainz jr. stoppet på vei til startgriden og måtte starte fra pit lane. Hans 10.-plass på startgriden ble stående åpen.
*  - Felipe Massa kom i mål som nummer åtte, men ble diskvalifisert på grunn av et brudd på temperaturgrensene i hans venstre bakhjul.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Boksing under Middelhavslekene 1983

**Boksing under Middelhavslekene 1983**. Boksing var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var niende gangen som boksing var med på programmet under Middelhavslekene. Det ble konkurrert i elleve vektklasser. Alle tapende semifinalister fikk bronsemedaljer. Tunisia ble beste nasjon med fire gullmedaljer foran Algerie og Marokko med tre hver.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Europeiske innendørsleker 1968

**Europeiske innendørsleker 1968** ble arrangert 9. og 10. mars 1968 in Madrid i Spania. Dette var de tredje europeiske innendørslekene som ble arrangert.

## Herrer

### 50 m

### 400 m

### 800 m

### 1500 m

### 3000 m

### 50 m hekk

### Høydehopp

### Stavsprang

### Lengdehopp

### Tresteg

### Kulestøt

### 4 x 364 meter stafett

### 1820 meter stafett (1+2+3+4 runder)

### 3 x 1000 meter stafett

## Kvinner

### 50 m

### 400 m

### 800 m

### 50 m hekk

### Høydehopp

### Lengdehopp

### Kulestøt

### 4 x 182 meter stafett

### 1820 meter stafett (1+2+3+4 runder)

## Eksterne lenker
* Maik Richter - 3. Europäische Hallen-Spiele 09.-10.03.1968 in Madrid / ESP
* GBR Athletics - European Indoor Championships (Men) 
* GBR Athletics European Indoor Championships (Women)
Den nordiske medisinprisen

**Den nordiske medisinprisen** (svensk: **) er en pris som deles ut av Ulf Nilsonnes Stiftelse i samarbeid med forsikringsselskapet Folksam. Prisen ble første gang delt ut i 1998, og lyder på én million svenske kroner. Prisen er den nest største innen medisin i Norden, etter Nobelprisen i medisin.

## Vinnere
* 1998 – Lars Wallentin for forbedret behandling for hjertepasienter
* 1999 – Björn Rydevik for forskning rundt isjiassmerter
* 2000 – Jörgen Engel for alkohol- og rusforskning
* 2002 – Anne-Lise Børresen-Dale for forskning på diagnostikk og behandling av svulstsykdommer
* 2003 – Rikard Holmdahl og Andrej Tarkowski for forskning innen reumatologi
* 2004 – Ulf Lerner og Jukka H. Meurman for forskning innen odontologi
* 2005 – Peter Arner for forskning innen fedmerelaterte sykdommer
* 2006 – Claes Ohlsson og Kalervo Väänänen for forskning innen osteoporose
* 2007 – Thomas Sandström for forskning innen astma og astmarelaterte sykdommer
* 2010 – Forskergruppen Markku Kaste, Perttu J. Lindsberg og Turgut Tatlisumak for slag og slagrelaterte sykdommer
* 2012 – Ola Didrik Saugstad for forskning innen neonatalogi
* 2013 – Eija Kalso og Eva Kosek for forskning innen smerte
* 2014 – Erkki Isometsä og Gerhard Andersson for forskning innen angst og depresjon
* 2015 – Lars Engelbretsen, Roald Bahr, Jón Karlsson og Michael Kjær for forskning innen idrettsmedisin og fysisk smerte
* 2016 – Heikki Joensuu og Lisa Rydén, Henrik Grönberg og Jonas Hugosson
* 2017 – Gunhild Waldemar og Kaj Blennow
* 2018 – Juleen R. Zierath og Patrik Rorsman

## Referanser
Dihirpa

* se systematisk inndeling

***Dihirpa*** er en slekt av sommerfugler som hører til familien påfuglspinnere (Saturniidae).

## Utseende
Nokså store (vingespenn ca. 80 millimeter), brune påfuglspinnere uten øyeflekker på vingene. Begge vingepar har en bølgete, mørkere brunt tverrbånd, forvingen har en kort, lys skråflekk.

## Utbredelse
Slekten er utbredt i Sør-Amerika (Colombia).

## Systematisk inndeling
Navnet er framkommet ved å stokke om på bokstavene i slektsnavnet *[[Dirphia]]*. Artene blir noen ganger plassert i slekten *[[Dirphia]]*, andre ganger i *[[Meroleuca]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *Dihirpa* Draudt, 1929
*************** *[[Dihirpa lamasi]]* Lemaire, 1982
*************** *[[Dihirpa litura]]* (Walker, 1855)
*************** *[[Dihirpa verae]]* van Shayck, 2000)

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Saturniidae-web - ''Dihirpa''. Med bilder av noen av artenme
* Bilde av ''Dihirpa litura''
* Bilder av ''Dihirpa litura''

## Eksterne lenker
*
Audun Bødtker

**Audun Fridtjof Bødtker** (født 14. februar 1918 i Bergen, død 17. april 2002) var en norsk billedhugger og kunstmaler.

Bødtker var NS-mann og frontkjemper under andre verdenskrig. Bødtker ble medlem av Nasjonal Samling i 1934, og var medlem frem til frigjøringen i 1945. Under andre verdenskrig var han fylkingsfører i Hirden i Bergen. Han vervet seg også som frontkjemper til 1. SS-Politikompani, og fra 1942 av tjenestegjorde han som betjent i Statspolitiet i Bergen. I landssvikoppgjøret etter krigen ble han funnet skyldig i blant annet mishandling, legemsbeskadigelse og legemsbeskadigelse med farlig redskap. Han ble dømt til tvangsarbeid på livstid, men ble løslatt i 1952.

Etter sonet dom begynte Bødtker som 34-åring en ny karriere som kunstner, og ble spesielt kjent for utsmykningsarbeider for kirkebygg blant annet i Bjørkelangen og Majorstua kirke. Han var utdannet fra Gabriel Dahls malerskole i Bergen 1953, Vestlandets Kunstakademi 1954, var hospitant på Statens kunstakademi i Oslo under Per Palle Storm 1955, og var elev og assistent hos Henrik Sørensen 1953-63.

Fra 1963 startet Bødtker med produksjon av brukskunst i tinn og tre. Han var først assistent hos Gunnar Havstad i Havstad Tinn på Nesodden, før han i 1964 startet egen produksjon i firmaet Saga brukskunst. Bødtker drev virksomheten parallelt med kunstneroppdrag frem til sin død i 2002.

## Offentlige arbeider
Utsmykninger og verk i offentlige samlinger:

* Alterverk i polykromert treskulptur, Bjørkelangen kirke (1952-53)
* Krusifiks, Rømskog kirke (1954)
* Prekestol, Majorstuen kirke (1955–57)
* Arbeide i skogen, trerelieff, Saugbruksforeningen, Halden (1955-56)
* Stenalderpiken maler korn, Brovoll Mølle, Moelv (betong 1960)
* Trerelieff i Jobusalen, Drøbak (1966)
* Offerskål, Nesodden kirke (1975)
* Altertavle, glassmaleri, i Nesodden Alders- og Sykehjem (1976)
* Portretter av professorene Peter Berdal og Odd Opheim, Rikshopitalet (1976)

## Stillinger, medlemskap og verv
* Styremedlem i Nesodden Kunstforening.

## Referanser
Eubergia

* se systematisk inndeling

***Eubergia*** er en slekt av sommerfugler som hører til familien påfuglspinnere (Saturniidae).

## Utseende
Nokså små, hvite påfuglspinnere. Forvingen har et vakkert mønster av brune og røde streker. Bakvingen kan ha en liten øyeflekk.

## Utbredelse
Slekten er utbredt i den sørlige delen av Sør-Amerika (Brasil, Bolivia, Paraguay og Argentina).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *Eubergia* Bouvier, 1929
*************** *[[Eubergia altoparanensis]]* Brechlin & Meister, 2011
*************** *[[Eubergia argyrea]]* (Weymer, 1908)
*************** *[[Eubergia bedoci]]* Bouvier, 1929
*************** *[[Eubergia boetifica]]* (Druce, 1899)
*************** *[[Eubergia caina]]* (Kirby, 1892)
*************** *[[Eubergia caisa]]* (Berg, 1883)
*************** *[[Eubergia chuquisaciana]]* Brechlin & Meister, 2011
*************** *[[Eubergia conceptiona]]* Brechlin & Meister, 2015
*************** *[[Eubergia drechseli]]* Brechlin & Meister, 2015
*************** *[[Eubergia paraguari]]* Brechlin & Meister, 2015
*************** *[[Eubergia peggyae]]* Brechlin & Meister, 2015
*************** *[[Eubergia radians]]* (Dognin, 1911)
*************** *[[Eubergia rufa]]* Bouvier, 1930
*************** *[[Eubergia santacruziana]]* Brechlin & Meister, 2011
*************** *[[Eubergia sinjaevorum]]* Brechlin & Meister, 2011

## Kilder
* Barcode of life, med bilder av artene
* saturniidae-web, ''Eubergia''

## Eksterne lenker
*
Middelhavslekene 1987

**Middelhavslekene 1987**. De tiende middelhavslekene ble arrangert i Latakia i Syria i perioden 11. til 25. september 1987. Det var 1 996 utøvere hvorav 467 kvinner fra atten nasjoner som deltok i sytten sporter. Italia ble beste nasjon med sekstini gullmedaljer foran Jugoslavia med sytten.

## Medaljer

## Deltakende nasjoner
Det var 18 nasjoner som deltok i lekene i 1987. Antall utøvere; 1 529 menn, 467 kvinner, totalt 1 996. (menn/kvinner/totalt)

## Idretter

 
## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Kentroleuca

* se systematisk inndeling

***Kentroleuca*** er en slekt av sommerfugler som hører til familien påfuglspinnere (Saturniidae).

## Utseende
Middelsstore, nokså slanke, lysbrune påfuglspinnere. Forvingene har hvite striper inkludert to som krysser hverandre nær vingens bakhjørne. Bakvingen er gjerne hvit ved roten.

## Utbredelse
Slekten er utbredt i Brasil og Bolivia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *Kentroleuca* Draudt, 1930
*************** *[[Kentroleuca albilinea]]* (Schaus, 1908)
*************** *[[Kentroleuca boliviensis]]* (Brechlin & Meister 2002)
*************** *[[Kentroleuca brunneategulata]]* (Mielke & Furtado 2006)
*************** *[[Kentroleuca dukinfieldi]]* (Schaus, 1894)
*************** *[[Kentroleuca griseoalbata]]* (Mielke & Furtado 2006)
*************** *[[Kentroleuca lineosa]]* (Walker, 1855)
*************** *[[Kentroleuca novaholandensis]]* (Lemaire & Mielke, 2001)
*************** *[[Kentroleuca spitzi]]* (Lemaire, 1971)

## Kilder
* saturniidae-web, ''Kentroleuca''

## Eksterne lenker
*
Svømming under Middelhavslekene 1987

**Svømming under Middelhavslekene 1987**. Svømming var en av flere sporter i de tiende middelhavslekene som ble arrangert i Latakia i Syria i perioden 11. til 25. september 1987. Det var tiende gangen som svømming var med på programmet for Middelhavslekene. Det ble konkurrert i 29 øvelser, 15 for menn og 14 for kvinner. Italia ble beste nasjon med 24 gullmedaljer foran Frankrike med tre.

## Medaljevinnere
### Menn

### Kvinner

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Tennis under Middelhavslekene 1987

**Tennis under Middelhavslekene 1987**. Tennis var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var sjette gangen som tennis var med på programmet under Middelhavslekene. Det var single- og doubleturneringer for både menn og kvinner.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Truss rod

**Truss rod** (engelsk: *truss*, 'bindingsverk' og *rod*,'stang') er et spenningsstag som ligger i halsen på gitarer og andre strengeinstrumenter. Staget er med på å bestemme kurven (*«relief»*) langs instrumentets hals, som er viktig for både intonasjon og spillbarhet. 

Halsen på et strengeinstrument er et smalt stykke treverk som er sårbart for fuktighets- og temperaturforandringer, og ømfintlig overfor det kraftige trekket strengene utgjør. En truss rod bidrar både til å stabilisere, og fordi den kan justeres også til å oppnå en mest mulig optimal kurve i forhold til strengene. En truss rod følger hele halsens lengde, og vil oftest være tilgjengelig for justering i den ene eller i begge ender.

## Diagnostisering
Det er vanlig å tenke at en hals skal være «bein», mens det optimale er en svakt salrygget hals hvor man kan holde nede samme streng i både 1. og 12. bånd på én gang, og strengen mellom klinger fritt uten å berøre noen av båndene. Avstanden fra strengene ned til båndene skal likevel være minst mulig, og en svært salrygget hals vil være veldig tung å spille på.

Halsen kan også vurderes visuelt, ved å sette øyet ved instrumentets oversadel og sikte nedover langs halsen. Siden en spent streng vil være helt rett, kan man bruke den som sammenligning for å vurdere om halsen har en ønsket kurve, og om den ser jevn ut. Halsen kan være vridd, så det er anbefalt å se langs begge sider.

Under spilling kan skurring fra strenger som kommer nedi bånd være et tegn på at halsen er for lite salrygget, og hvis det er tungt å holde grep kan det være et tegn på at den er for mye salrygget. Begge disse feilene kan imidlertid også ha andre årsaker, henholdsvis at enkeltbånd står for høyt i gripebrettet fordi de er unøyaktig montert eller har løftet seg fra spalten de står i, eller at sadelen og/eller oversadelen er for høy og bør files ned.

## Justering

På instrumenter med en resonanskasse er truss rod gjerne tilgjengelig fra lydhullet, og kan enkelt justeres med en unbrakonøkkel uten å fjerne strengene. Andre løsninger er at man må ta av et deksel på instrumentets kropp eller hode for å nå stangen.

For å øke kurven må spennet fra en truss rod slippes. Da vil halsen respondere på trekket fra strengene, og løfte seg. Avstanden mellom gripebrettet og strengene blir da større. Når spennet økes, skjer det motsatte; halsens kurve minker fordi den blir presset bakover, og avstanden mellom strengene og gripebrettet blir mindre.

## Referanser


## Eksterne lenker
* Truss rods explained  fra nettstedet Warmoth Custom Guitar Parts.
Arkitekturdagen

**Arkitekturdagen** er en dagskonferanse som arrangeres årlig av Norske arkitekters landsforbund (NAL), noen år i samarbeid med andre organisasjoner eller institusjoner. Den første Arkitekturdagen ble arrangert i 1991. De første seks årene ble konferansen holdt i Oslo, deretter i ulike norske byer. Hver konferanse har et overordnet tema. De årene Oslo arkitekturtriennale arrangeres, inngår Arkitekturdagen som en del av denne.

__NOTOC__
## Oversikt over konferansene

## Referanser og noter


## Eksterne lenker
* NALs nettsted med noe informasjon om Arkitekturdagen 2013 –   (Besøkt 15. november 2015)
Erlend Vivelid Nilssen

**Erlend Vivelid Nilssen** (født 1986 på Askøy) er en norsk sportsfisker. Han har vært på landslaget i fluefiske siden 2006.

Han har drevet med fluefiske siden han var 10 år gammel og ble norgesmester for juniorer i 2004. Som senior tok han NM-gull i 2010. Samme år vant han norgescupen sammenlagt, en prestasjon han gjentok i 2011, 2014 og 2015. I 2015 vant han også prisen som Norges beste fluefisker under den årlige utdelingen av Gullkroken.

Erlend Vivelid Nilssen er barnebarn av forfatteren Lars Vivelid. Hans nevø Cato René Vivelid Monsen konkurrerer også i norgestoppen.

## Referanser
Gift med mafiaen

***Gift med mafiaen*** (originaltittel ***Married to the Mob***) er en amerikansk filmkomedie fra 1988, regissert av Jonathan Demme.

Filmen handler om gangster-konen Angela de Marco som ser en mulighet til å komme seg vekk fra det miljøet hun har levd i når ektemannen hennes dør. Hun flytter, men blir oppsporet av mafia-bossen Tony. Naboen hennes Mike er en FBI-agent på jakt etter nettopp Tony, og utnytter Angela til hans fordel. Michelle Pfeiffer og Matthew Modine spiller noen av hovedrollene i filmen, og Dean Stockwell ble nominert til en Oscar for beste mannlige birolle for rolleskildringen som Tony.

## Handling
Angela de Marco er kone til mafia-medlem Frank "The Cucumber" de Marco, som får problemer med mafia-sjef Tony "The Tiger" Russo etter at Marco blir oppdaget i en kompromissløs situasjon med Tonys elskerinne Karen. Angela ønsker å unnslippe mafiaen sammen med sønnen sin. Men FBI-agentene Mike Downey og Ed Benitez driver overvåking av gjengen, også Tonys kone Connie - som gjentatte ganger konfronterer Angela med beskyldninger om å ha stjålet ektemannen hennes.

For ytterligere å komplisere hendelsene, får Mike Downey i oppdrag å overvåke alle Angelas bevegelser som en del av en hemmelig FBI-operasjon. Men FBI-agenten klarer ikke å motstå å bli romantisk involvert med Angela selv. Angelas forsøk på å komme seg unna hele mafiaen resulterer i komisk kaos, og ett oppgjør i løpet av en bryllupsreise til Miami Beach.

## Medvirkende
* Michelle Pfeiffer som Angela de Marco
* Matthew Modine som Agent Michael «Mike» Downey fra FBI
* Dean Stockwell som Anthony «Tony the Tiger» Russo
* Mercedes Ruehl som Connie Russo
* Paul Lazar som Tommy Boyle
* Alec Baldwin som Frank «The Cucumber» de Marco
* Joan Cusack som Rose
* Ellen Foley som Theresa
* O-Lan Jones som Phyllis
* Oliver Platt som Agent Edward «Ed» Benitez fra FBI
* Nancy Travis som Karen Lutnick.
* Sister Carol som Rita «Hello Gorgeous» Harcourt
* Tracey Walter som Mr. Chicken Lickin'
* Chris Isaak som The Clown
* Obba Babatundé som The Face of Justice
* Charles Napier som Ray
* Frank Ferrera som Vinnie «The Slug»
* Gary Howard Klar som Al The Worm»
* Gary Goetzman som pianisten
* Regissøren Jonathan Demme hadde en cameo i filmen

## Eksterne lenker
*
Bekkesildre

**Bekkesildre** (*Saxifraga rivularis*) er en flerårig urt i sildrefamilien.

Den er lav med krypende utløpere og vokser som en glissen tue. De nedre bladene har 3–5 fliker og lang stilk. Blomsterstengelen er kort med noen få sittende blad og ingen yngleknopper. Blomstene er hvite med rosa årer eller skjær, 8–10&nbsp;mm store og sitter enkeltvis eller noen få sammen i en kvast. Planten vokser på kalkgrunn der marka er våt, for eksempel ved snøleier og på berghyller. 

Bekkesildre deles i to underarter. Subsp. *rivularis* har en amfiatlantisk utbredelse og vokser på Grønland, Island, Jan Mayen, Færøyene, Svalbard, Skottland, langs den skandinaviske fjellkjeden i Norge, Sverige og Finland og i Nord-Russland østover til den nordvestligste delen av Sibir. Arten mangler i det meste av Sibir. Subsp. *arctolitoralis*  ble først funnet på Vrangeløya og i Tsjukotka, men det har vist seg at den også vokser i Alaska, Nord-Canada og på Grønland. I Norge er bekkesildre vanlig i fjellet i hele landet og finnes opp til 2150&nbsp;moh. i Jotunheimen.

## Referanser




## Litteratur
* 
* 

## Eksterne lenker
*
Nesten voksen (1980)

***Nesten voksen*** (originaltittel ***Foxes***) er en amerikansk dramafilm fra 1980, regissert av Adrian Lyne. Filmen tar for seg en vennegjeng på fire tenåringer (Kandice Stroh, Marilyn Kagan, Cherie Currie og Jodie Foster), som alle har sine problemer i familien eller av helt personlig art, men som likevel holder sammen i tykt og tynt. Currie hadde med denne filmen sin spillefilmdebut, og Laura Dern hadde en av sine første filmroller som Debbie.

Filmen fikk generelt god kritikk, blant annet av den anerkjente filmkritikeren Roger Ebert. Foster ble nominert til en Young Artist Award for rolleskildringen i filmen, og *Nesten voksen* var blant hennes siste filmroller før hun tok en pause for å fullføre Yale University.

## Handlingsreferat
Fire tenåringsjenter i San Fernando-dalen på slutten av 1970-tallet har smertefulle følelsesmessige problemer. Deirdre er fascinert av sin egen seksualitet, er veldig interessert i gutter, og har mange problemer i forholdene sine. Madge er ulykkelig overvektig, og irritert fordi hun fremdeles er jomfru. Foreldrene hennes er overbeskyttende, og hun har en irriterende yngre søster, Annie som drikker, bruker narkotika og stikker av fra sin voldelige far som arbeider som politibetjent. 

Jeanie (spilt av Jodie Foster) føler at hun må ta vare på dem alle, krangler ofte med sin skilte mor, og lengter etter et nærmere forhold til faren sin som arbeider for et rockeband kalt Angel. Jentene mener utdannelse bare er bortkastet tid, kjærestene deres er umodne, og de kommer ikke særlig god overens med de godt voksne i livene deres, og har det bare morsomt så lenge de går på fest eller har det morsomt sammen med gode venner. 

## Medvirkende
* Jodie Foster som Jeanie
* Scott Baio som Brad
* Randy Quaid som Jay
* Sally Kellerman som Mary
* Cherie Currie som Annie
* Marilyn Kagan som Madge
* Kandice Stroh som Deirdre
* Lois Smith som Mrs. Axman
* Laura Dern som Debbie
* Robert Romanus som Scott
* Adam Faith som Bryan

## Referanser


## Eksterne lenker
*
Marte Løvberg

**Marte Løvberg** (født 30. april 1999) er en norsk svømmer som representerer Lambertseter Svømmeklubb og det norske landslaget.

Løvberg ble 29. april 2015 tatt ut til å representere Norge under Europalekene 2015.

## Medaljer i norske mesterskap

## Norske rekorder
* Norsk rekord 4×100 meter medley, langbane
* Norsk juniorrekord 50 meterFri, langbane
* Norsk juniorrekord 200 meter Fri, kortbane

## Internasjonale meritter
: på 200 meter medley (Nordisk juniormesterskap 2014)
:Sølv på 200 meter Fri (Nordisk mesterskap 2015)
:Bronse på 400 meter Fri (Nordisk mesterskap 2015)
:4.-plass på 4x100 meter fri mix (European Youth Olympic Festival 2013)
:5.-plass på 50 meter fri (European Games, Baku 2015)
:6.-plass på 100 meter fri (European Youth Olympic Festival 2013)
:7.-plass på 50 meter fri (European Youth Olympic Festival 2013)
:7.-plass på 4x100 meter fri mix (Junior-EM 2014)

## Referanser


## Kilder
* Medley.no med de norske rekordene
Anne Knutsdatter

:*For visa, se [[Anne Knutsdotter]].*

**Anne Knutsdatter** (**Anna Knutsdotter**) (død 16. april 1594 på Nordnes) var en norsk signekone. Hun var fra «Grønho», som kan være Grønhaug i Skåre i Torvastad kommune. Hun var i 1584 enke etter Kristen Jude, det vil  Kristen fra Jylland.

## Virksomhet
I 1584 signet hun kona (Tore) til lagmann Cosmus Arildssøn i Stavanger. Anne ble forhørt 17. juni 1584 og utvist fra Stavanger, etter hun lovet å slutte med lesing (av tekster for magiske formål), signing og liknende folkelig magi. Annes svigerdatter Anne Torsdatter fra Sjernarøy i Ryfylke leste også for Tora.

Biskop Jørgen Eriksøn skrev så til København og fikk utstedt en forordning fra kongen mot trolldom, også i 1584.  

16. mars 1594 kom hun for retten i Bergen etter hun hadde lest for Magdalena Henrik Murmesters. To dager senere var Magdalenas gikt borte, men plagene kom senere tilbake. Anne plasserte så jord fra kirkegården under Magdalenas dørstokk og seng. Motmagien virket ikke og Magdalena anklaget henne for å være trollkone. Foran retten hevdet Magdalena at Anne kom frivillig og ikke på oppdrag. 

Byretten kan ha vært usikker på om Anne hadde drevet maleficium (skadevoldende trolldom) i tillegg til å være klok kone, men uansett kunne hun dømmes til døden under Fredrik IIs forordning fra 1584. 

Hun ble henrettet på Nordnes 16. april 1594. 
## Referanser


## Litteratur
* 
* Hans Eyvind Næss. Med bål og brann: trolldomsprosessene i Norge. Universitetsforlaget, 1984.
*
De ti mest betydningsfulle norske bøkene om andre verdenskrig

**De ti mest betydningsfulle norske bøkene om andre verdenskrig** var en kåring foretatt til Norsk sakprosafestival 2015 med Espen Søbye, Synne Corell og Hans Fredrik Dahl som jury.

Lista inneholdt ikke de «klassiske heltehistoriene» som hadde svært høye lesertall etter krigen, som bøkene av for eksempel Max Manus eller Gunnar Sønsteby. Heller ikke bøker om krigshandlingene i Nord-Norge.

## Listen over ti beste bøker
* Lise Børsum *Fange i Ravensbruck*, Oslo 1946 
* Helge Krog *6te kolonne -? Om den norske storindustriens bidrag til Nazi-Tysklands krigføring*, Oslo 1946 
* Asbjørn Sunde *Menn i mørket*, Oslo 1947 
* Magne Skodvin *Striden om okkupasjonsstyret i Norge fram til 25.september 1940* Oslo 1956 
* Herman Sachnowitz (og Arnold Jacoby), *Det angår også deg*, Oslo 1976 
* Bjørn Bjørnsen *Det utrolige døgnet*, Oslo 1977 
* Guri Hjeltnes *Hverdagsliv*, Bd. 5, *Norge i krig*. *Fremmedåk og frihetskamp 1940-1945*. Hovedredaktør Magne Skodvin. Oslo 1987 
* Eystein Eggen *Gutten fra Gimle, Et NS-barns beretning*, Oslo 1993 
* Anne Eriksen *Det var noe annet under krigen. 2. verdenskrig i norsk kollektivtradisjon*, Oslo 1995 
* Marianne Neerland Soleim *Sovjetiske krigsfanger i Norge 1941-1945, Antall, organisering og repatriering*, Oslo 2009

## Se også
Bøker om Norge under andre verdenskrig

## Referanser


## Eksterne lenker
* Presentasjon av lista på Norsk Sakprosafestival 2015 (video 55 min)
Friidrett under Middelhavslekene 1987

**Friidrett under Middelhavslekene 1987**. Friidrett var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var tiende gangen som Friidrett var med på programmet under Middelhavslekene. Det var 39 øvelser, 23 for menn og femten for kvinner. Frankrike ble beste nasjon med tretten gullmedaljer foran Italia med ti.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Ithomisa

* se systematisk inndeling

***Ithomisa*** er en slekt av sommerfugler som hører til familien påfuglspinnere (Saturniidae).

## Utseende
Middelsstore, slanke påfuglspinnere. Hannene er hvite med svartbrune ytterkanter på vingene og brune vingerøtter, hunnene ensfarget brune. Hos begge kjønn er vingeårene mørke.

## Utbredelse
Slekten er utbredt i det sørlige Sør-Amerika (Brasil, Paraguay og Argentina).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten *Ithomisa* Oberthür, 1881
*************** *[[Ithomisa catherina]]* (Schaus, 1896)
*************** *[[Ithomisa kinkelini]]* Ch. Oberthür, 1881
*************** *[[Ithomisa lepta]]* (Druce, 1890)
*************** *[[Ithomisa umbrata]]* Oiticica Filho, 1958

## Kilder
* saturniidae-web, ''Ithomisa''
* Chaurel entomologie - Ithomisa

## Eksterne lenker
*
Ingebrigt Johansson

**Ingebrigt Johansson** (1904–87) var en norsk matematiker fra Narvik, kjent for å et bidrag til matematisk logikk som kalles *minimal logikk*.

Etter examen artium i 1923 og cand.real. i 1928 på avhandlingen «Uber synektische  «Linienkongruenzen des hyperbolisches Raumes» (om hyperbolsk geometri), studerte han i Bonn 1929 og Frankfurt am Main 1930 og 1931, og mottok en dr.philos. i 1931.  Fra 1931 til 1936 var han universitetsstipendiat i geometri ved Universitetet i Oslo, fra 1936 til 1942 universitetslærer i deskriptiv geometri, og fra 1942 ansatt som professor samme sted.  Han var leder av Norsk matematisk forening fra 1935 til 1946.  I 1937 ble han innvalgt i Det Norske Videnskaps-Akademi. Han skrev flere lærebøker i matematikk.

Han var sønn av murer Isak Johansson (1849–1941) og Gjertrud Kletten (1865–1948).  I 1948 giftet han seg med Gidske Jacoba Schultz (1908–94).
## Utgivelser
* 
** 
** 
* 
## Referanser
Ludvig Johannes Lindemann

**Ludvig Johannes Lindemann** (født 31. januar 1893, død 1963) var en norsk kjemiker, ekspert på kolloid-kjemi.

Etter examen artium 1910 var han blant annet assisterende foreleser ved Universitetet i Oslo fra 1917 til 1922, der han fikk en cand.real. i 1921 på avhandlingen *Zur Kenntnis der Stabilitätsverhältnisse bei Platin-Organosolen*. I 1922 begynte han som privat dosent ved Norges landbrukshøgskole, samtidig som han innledet en periode som universitetsstipendiat i kolloidkjemi fra 1922 til 1927 som brakte ham en dr.philos. i 1927 på avhandlingen *Bidrag til  fruktsafters kolloidkjemi*.  I stipendperiodan gjestet han Uppsala universitet og den i 1909 nobelpris-vinnende professor Wilhelm Ostwald (1853–1932) ved Universitetet i Leipzig. Ludvig ble professor i kolloidkjemi i 1928 og var formann i Norsk kjemisk selskap fra 1929 til 1932. I november 1947 holdt han radioforedrag i NRK om *Materiallære: Hva skjer når vi vasker?* Han ga seg i 1959.

Han var sønn av Ole Andreas Lindeman (1851–1917) og Christine (Kitty) Johansen (1855). Faren var prest, sønn av organisten Ludvig Mathias Lindeman av Lindeman (slekt). I 1922 giftet han seg med Thora Dæhlin (1895–) fra Oslo.

## Referanser
Æthelfrith

**Æthelfrith** er et gammelengelsk mannsnavn.

## Etymologi
Navneleddet *æthel* er dannet av gammelengelske *æthel*, «edel». Den norrøne formen av leddet var *aðal*.
Navneleddet *frith* har opprinnelse i urgermanske **friþu*, «fred». Den norrøne formen av leddet var *friðr*.

*Adalfrid*, *Adalfried*, *Athalfrid* er gammelhøytyske former av navnet, og *Alfried* er en nyere tysk form.

## Utbredelse
*Æthelfrith* var et populært mannsnavn i England fra 500-tallet til 900-tallet.

## Kjente personer med navnet
Personene i listen er ordnet kronologisk etter fødselsår.
*Æthelfrith av Northumbria (død ca. 616), konge av Bernicia og konge av Northumbria

## Referanser


## Eksterne lenker

*  The Dictionary of Medieval Names from European Sources: Adalfrid
Eadberht

**Eadberht** er et gammelengelsk mannsnavn.

## Etymologi
Navneleddet *ead* har opprinnelse i germanske **auþa*, «eiendom». Den norrøne formen av leddet var *auðr*.
Navneleddet *berht* har opprinnelse i gammelengelske *beorht* og urgermanske **berhtaz*, «lys». Leddet finnes igjen i moderne engelsk i ordet *bright*. Den norrøne formen av navneleddet er *bjartr*.

## Utbredelse
*Eadberht* var et populært mannsnavn i England fra 600-tallet til 800-tallet.

Navnet er i dag i bruk på Færøyene i formen *Eyðbjartur* og på Island i formen *Auðbert*. Det er også en feminin form, *Eyðbjørt*, som er noe brukt.

|}

|}

## Kjente personer med navnet
Personene i listen er ordnet kronologisk etter fødselsår.
*Eadberht av Lindisfarne (død 698), biskop av Lindisfarne
*Eadberht Eating (død 768), konge av Northumbria
*Eadberht Præn (800-tallet), konge av Kent

## Referanser


## Eksterne lenker
Cosmus Arildssøn

**Cosmus Arildssøn** var lagmann i Stavanger i perioden 1578-1585 og i Fredrikstad i perioden 1591-1595. 

Han var i en konflikt med superintendent Jørgen Erikson, da han tilkalte lekfolk til å signe sin syke kone.

## Opphav
Det har vært gjettet på at Kosmos Arildson kan ha vært sønn av lagmannen Arild Olavson (Gyldensø) i Oppland og Barbra Teiste. S H Finne-Grønn skrev at det er feil, men at det er mulig at han var sønn av admiralen Arild Olufson (Green). Senere skrev Finne-Grønn at Kosmos Arildson kunne være sønn av borgermester Arild Hake og Kirstine Hansdatter i Oslo. Alle varianter er usikre.

## Yrkeskarrieren
Cosmus var borger og kjøpmann i Oslo. 

I august 1578 fekk han kongens brevet som gjorde ham til lagmann i Stavanger. På den tiden var han den fremste spesialisten på Norges gamle lover. 24.8.1585 utnevnte kongen Hans Teiste “på Fit” til lagmann i Stavanger etter Kosmos Arildson.

Etter perioden i Stavanger var Kosmos Arildson lagmann i Fredrikstad. Han er omtalt der fra 23.7.1591 til 8.2.1595.

## Signerisaken
Maleficium (skadevoldende trolldom) var en alvorlig forbrytelse, mens bruk av hvit magi, lesing, signing og andre former av motmagi ble sjelden straffet. 

17.6.1584 forklarte Anne Knutsdatter Christen Judes enke på "Grønho", at Kosmos hadde hentet henne til kona. I tillegg hadde Anne Torsdatter fra Sjernarøy og hennes svigerdatter Ragnhild på Meland lest over Kosmos’ Tore (kona?). Jacob Jonson fra Løken i Time hadde skåret inn fem blodige kors på Tores kropp. 16.3.1594 ble det i Bergen framlagt et brev av Jørgen Erikson, om at Anna Knutsdatter hadde gjort ugudelig signing av Kosmos sin hustru i Stavanger. Trolig er det her vist til saken fra 1584.  

Konflikten kan ha ført til en forordning fra Fredrik II mot trolldom i høsten 1584 som kan ha vært rettet mot Cosmus. Før forordningen var det ikke straffbart å benytte signefolk eller kloke folk.  

30.6.1585 stevnet Jørgen Erikson lagmannen Kosmos Arildson for beskyldninger mot ham selv, hans hustru, hustruens mor med flere. Soknepresten i Stavanger Jørgen Svendsson og andre hadde også kommet med beskyldninger. De ble forlikte, og alle beskyldningene ble lagt døde.

## Litteratur
* Kvitrud Arne: Personer, familier og slekter i og i tilknytning til Stavanger i perioden 1400-1599, Stavanger, 2004.
* Gilje, Nils: *Heksen og humanisten: Anne Pedersdatter og Absalon Pederssøn Beyer.* 2003.

## Noter
Æthelheard

**Æthelheard** er et gammelengelsk mannsnavn.

## Etymologi
Navneleddet *æthel* er dannet av gammelengelske *æthel*, «edel». Den norrøne formen av leddet var *aðal*.
Navneleddet *heard* har opprinnelse i germanske **harðu*,  «hard». Den norrøne formen av navneleddet er *harðr*.

*Adalhard* og *Athalhart* var gammelhøytyske former av navnet.  Andre relaterte navn er svenske *Adelhard* og *Adelhart*, nedertyske *Alert*, *Allert*, *Aldert*, *Edelhard*, *Edelhardt* og *Edelhart*, og nordiske *Ellert*.

## Utbredelse
*Æthelheard* var et populært mannsnavn i England fra 600-tallet til 800-tallet.

Navnet er i dag i brukt på Island i formen *Ellert*.

|}

## Kjente personer med navnet
Personene i listen er ordnet kronologisk etter fødselsår.
*Æthelheard av Hwicce (600-tallet), konge av Hwicce
*Æthelheard av Wessex (død 740), konge av Wessex
*Æthelheard av Canterbury (død 805), erkebiskop av Canterbury

## Referanser


## Eksterne lenker